b'\n_START_ARTICLE_\nKarbalan taistelu\n_START_SECTION_\nKarbalan taistelun historiallisuus\n_START_PARAGRAPH_\nTiedot Karbalan taistelusta perustuvat my\xc3\xb6h\xc3\xa4iseen muistitietoon, eik\xc3\xa4 itse taistelusta tai sen p\xc3\xa4\xc3\xa4henkil\xc3\xb6ist\xc3\xa4 ole l\xc3\xb6ydetty aikalaistietoa tai arkeologisia j\xc3\xa4lki\xc3\xa4. Husainin joukkojen kooksi ilmoitetaan \xc5\xa1iialaisissa l\xc3\xa4hteiss\xc3\xa4 70 tai 72, kun taas Jazidin joukkojen suuruudeksi on kerrottu erilaisia lukuja, kuten 4 000 , 30 000 tai "historioitsijoiden yksimielisen raportin mukaan" jopa 80 000, miss\xc3\xa4 eiv\xc3\xa4t viel\xc3\xa4 ole mukana t\xc3\xa4ydennysjoukot.   Husainin joukojen koosta kerrtovissa luvuissa 70 ja 72 on symbolinen ulottuvuutensa: Elimin keitaalla oli 70 palmua (2. Moos. 15:27) ja Mooseksella heilutusuhri-vaskea 70 talenttia (2. Moos. 38:29). Haditheissa marttyyrille varattujen paratiisin neitojen lukum\xc3\xa4\xc3\xa4r\xc3\xa4 on 70 tai 72. _NEWLINE__NEWLINE_Karbalan taistelu muistuttaa juutalaisten p\xc3\xa4\xc3\xa4si\xc3\xa4ist\xc3\xa4 siin\xc3\xa4, ett\xc3\xa4 uskonnon t\xc3\xa4rkein vuosittainen juhla on rakennettu historialliseksi ajatellun tapahtuman ymp\xc3\xa4rille (juutalaisilla exodus), joista ei kuitenkaan ole nykytieteen vahvistamaa n\xc3\xa4ytt\xc3\xb6\xc3\xa4.'